钦定古今图书集成/明伦汇编/官常典/第736卷 > 谭翼〈子仕瑾〉
## 钦定古今图书集成/明伦汇编/官常典/第736卷 > 谭翼〈子仕瑾〉

按《南安府志》：“翼字南宿，大庾人。身长七尺五寸，慷慨
刚毅。洪武十六年岁贡，十七年登应天乡试，十八年
登进士，授龙溪丞。未之官，彗星再见，求直言，翼疏论
时政，语侵宗藩，谪戍南宁。久之，稍内徙，隶奉议。建文
二年，荐复原官，随陞龙溪知县，寻擢兵部郎中。与同
年黄子澄、练子宁善相筹议。金川之难，同诸郎署赴火死。妻邹氏、子仕瑾，俱自缢。